Az 1996-os Európa-bajnokságra nagy reményekkel és népszerűséggel érkezett Románia, azonban a szereplésük rémálomszerűre sikeredett. Franciaország ellen 1–0-s vereséggel nyitottak. A találkozó egyetlen góljának szerzője Christophe Dugarry volt. Bulgária ellen ugyanilyen arányban maradtak alul, ekkor Hriszto Sztoicskov révén győztek a bolgárok. Utolsó csoportmérkőzésükön Spanyolország volt az ellenfél. A spanyolok szereztek vezetést, amire Florin Răducioiu még tudott válaszolni, de végül Guillermo Amor is betalált. Románia elszenvedte harmadik vereségét is és szégyenszemre nulla ponttal esett ki.